Når Aalborg Håndbold lørdag tørner sammen med KIF Kolding København i Herrehåndboldligaens slutspil, kan der meget vel blive sat ny tilskuerrekord. Der er allerede solgt 3500 billetter til slutspilskampen, og historien viser, at publikum godt kan glæde sig. Den nuværende tilskuerrekord blev nemlig sat mod netop KIF Kolding København, da Aalborg Håndbold vandt 23-22. - Det bliver en af sæsonens helt store kampe i Gigantium, og jeg forudser et brag af en kamp mellem to formstærke hold med en perlerække af stjernespillere. Der er allerede nu så stor efterspørgsel på billetter til kampen, at sæsonrekorden på godt 4.100 tilskuere står for fald, siger direktør Jan Larsen. KIF Kolding København og Aalborg Håndbold ligger nummer et og to i slutspillets pulje 1.

Referat:
Slutspilsdrama trækker mange tilskuere til Gigantium.